news_article: Ilves ja KalPa tasasivat pisteet
  Tampere, 25. 1. (STT)
  Ilveksen kolmannen erän kiri tuotti torstaina tulosta jääkiekon SM-liigassa. Puolustaja Allan Measuresin ja keskushyökkääjä Hannu Mattilan maaleilla Ilves tasoitti kotikaukalossaan KalPa:n johdon. Ilves ja KalPa tasasivat lopulta liigapisteet maalein 3—3 (0—3, 1—0, 2—0, 0—0).
  Kotijoukkue oli avauserässä ponneton. Nopeilla kiekon siirroilla KalPa ylitti keskialueen helposti. Pekka Tirkkosen (2) ja Jarno Levosen osumilla kuopiolaiset menivät ensimmäisessä erässä 3—0-johtoon.
  Toisen erän aikana Ilves sai hieman enemmän puhtia luisteluunsa. Laitahyökkääjä Mikko Elorannan 3—1-kavennusmaali aloitti Ilveksen nousun.
  Kolmannessa erässä Ilves siirtyi kolmeen viisikkoon. Measuresin ylivoimamaalilla ja Mattilan maalin kulmalta sisään sutimalla osumalla Ilves tasoitti KalPa:n johdon.
  Jatkoajalla ahnaimmin voittomaalia hakivat kuopiolaiset. Tirkkosella, Levosella ja Janne Virtasella oli paikka tehdä ratkaisumaali, mutta Ilveksen maalissa nuori Vesa Toskala torjui erinomaisesti tilanteet.
  Vaisusti pelanneen Ilveksen parhaimmistoa olivat lopussa loistanut maalivahti Toskala ja paljon töitä tehnyt laitahyökkääjä Eloranta.
  KalPa:n kantavia voimia Tampereella oli kaksi maalia tehnyt keskushyökkääjä Tirkkonen ja puolustaja Petri Matikainen. Myös kuopiolaisten kakkoskenttää johtanut keskushyökkääjä Petr Korinek pelasi uhrautuvasti.
  Torstainen tasapeli merkitsi sitä, että KalPa otti Ilvekseltä ensimmäisen liigapisteen tällä kaudella. Aiemmat joukkueiden väliset neljä kamppailua on voittanut Ilves. (STT)
  -jy
  
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events.event_type: game result goal goal penalty goal penalty goal penalty penalty penalty goal goal penalty penalty penalty saves saves
events.home_team: Ilves
events.guest_team: KalPa
events.score: 3–3 0–1 0–2 0–3 1–3 2–3 3–3
events.periods: 0–3 1–0 2–0 0–0
events.features: power play
events.features: power play
events.player: Pekka Tirkkonen Jarno Levonen Jarno Peltonen Pekka Tirkkonen Petri Matikainen Mikko Eloranta Mikko Konttila Mika Yli-Mäenpää Ivan Vlzek Allan Measures Hannu Mattila Mika Yli-Mäenpää Ivan Vlzek Allan Measures Vesa Toskala Pasi Kuivalainen
events.assist: Janne Kekäläinen Arto Sirviö
events.assist: Petr Korinek
events.assist: Petri Matikainen Janne Kekäläinen
events.assist: Sami Ahlberg Mika Yli-Mäenpää
events.assist: Jarno Peltonen
events.assist: Juha Järvenpää
events.team: guest guest home guest guest home guest home guest home home home guest home home guest
events.team_name: KalPa KalPa Ilves KalPa KalPa Ilves KalPa Ilves KalPa Ilves Ilves Ilves KalPa Ilves Ilves KalPa
events.time: 0.22 3.53 11.11 12.28 19.18 24.4 25.29 41.43 43.12 43.5 49.5 53.29 59.03 64.1
events.penalty_minutes: 2 2 2 2 2 2 2 2
events.saves: 32 38